CELEX ID: 32011D0201
Publication Date: 2011-02-28

Document Text:
NÕUKOGU OTSUS,
28. veebruar 2011,
mis käsitleb metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist käsitleva vabatahtliku partnerluslepingu (FLEGT) sõlmimist Euroopa Liidu ja Kameruni Vabariigi vahel
(2011/201/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 3 esimest lõiku ja lõike 4 esimest lõiku koostoimes artikli 218 lõike 6 punkti a alapunktiga v ja lõikega 7,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
2003. aasta mais võttis Euroopa Komisjon vastu teatise nõukogule ja Euroopa Parlamendile pealkirjaga „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek”, kus kutsuti üles võtma meetmeid ebaseadusliku metsaraie vastu puitu tootvate riikidega vabatahtlike partnerluslepingute vastuvõtmise kaudu. 2003. aasta oktoobris võttis nõukogu kõnealuse tegevuskava kohta vastu järeldused (1) ja 11. juulil 2005 võttis Euroopa Parlament vastu sama küsimust käsitleva resolutsiooni (2).
(2)
Vastavalt nõukogu otsusele 2011/200/EL (3) kirjutati Euroopa Liidu ja Kameruni Vabariigi vahelisele metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist käsitlevale vabatahtlikule partnerluslepingule (edaspidi „leping”) 27. septembril 2010 alla, tingimusel et leping sõlmitakse.
(3)
Leping tuleks sõlmida,
ON VASTU VÕTNUD KÄESOLEVA OTSUSE:
Artikkel 1
Käesoleva otsusega kiidetakse Euroopa Liidu nimel heaks Euroopa Liidu ja Kameruni Vabariigi vaheline vabatahtlik partnerlusleping, milles käsitletakse metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist (FLEGT).
Lepingu tekst on lisatud käesolevale otsusele.
Artikkel 2
Nõukogu eesistujal on õigus nimetada isik, kes on volitatud liidu nimel esitama lepingu artiklis 31 ettenähtud teate, et muuta leping liidu jaoks siduvaks.
Artikkel 3
Vastavalt lepingu artiklile 19 moodustatavas lepingu rakendamise ühisnõukogus ja järelevalve ühiskomitees esindavad liitu komisjoni esindajad.
Liikmesriigid võivad osaleda lepingu rakendamise ühisnõukogu ja järelevalve ühiskomitee kohtumistel Euroopa Liidu delegatsiooni liikmetena.
Artikkel 4
Lepingu lisade muutmiseks lepingu artikli 29 alusel volitatakse komisjoni vastavalt nõukogu 20. detsembri 2005. aasta määruse (EÜ) nr 2173/2005 (FLEGT-litsentsimissüsteemi kehtestamise kohta puidu impordi suhtes Euroopa Ühendusse) (4) artikli 11 lõikes 3 sätestatud menetlusele kiitma sellised muudatused liidu nimel heaks.
Artikkel 5
Käesolev otsus jõustub selle vastuvõtmise päeval.
Brüssel, 28. veebruar 2011

EuroVoc Classification:
Level 1: 100160
100147
100156
100161
100144
Level 2: 100280
100191
100251
100274
100193
100176
Level 3: 1386
5424
2488
614
4040
2487
2505
All Concepts: 1386
2505
2754
5095
5404
5542
614
6268